# Església Catòlica Palmariana

L'Església Catòlica Palmariana (oficialment Iglesia Cristiana Palmariana de los Carmelitas de la Santa Faz) és una organització religiosa sevillana que es va escindir de l'Església Catòlica Romana i és liderada pel seu propi papa.

## Història

L'Església Palmariana es va establir com a grup el 1975 per Clemente Domínguez i Gómez, que es dedicava a Sevilla a fer assegurances i declarà haver vist la Mare de Déu a prop d'un poblet anomenat Palmar de Troya i va difondre que la Mare de Déu li havia donat instruccions per a alliberar l'Església Catòlica de les seues heregies i del comunisme. Abans que Clemente comencés la seua carrera com a endeví, les vidents a El Palmar de Troya havien estat en primer lloc unes xiquetes.
Aquesta peculiar església també venera els seus propis sants; entre ells:
* Sant Francisco Franco
* Sant Luis Carrero Blanco
* Sant José Antonio Primo de Rivera, màrtir
* Sant Cardenal Cisneros
* Sant José Calvo Sotelo, màrtir
* Sant Monsenyor Josepmaria Escrivà de Balaguer
* Sant Pelai I

## Excomunicats

* Rei Joan Carles I
* Joan Pau II
* Església Catòlica
* Tots els sacerdots obrers
* Tots els espectadors que han vist el film Jesucrist superstar

## Papes de l'Església Palmariana

* Clemente Domínguez i Gómez (Gregorio XVII) - Nomenat segons la seua versió, per Déu mateix, fou el líder de l'Església Catòlica Palmariana des d'agost de 1978 fins al març de 2005, quan va morir.
* Manuel Alonso i Corral (Pere II) - Autoproclamat i exerceix des de 2005 fins al juliol de 2011. Va morir, amb 76 anys, el 15 de juliol de 2011.
* Sergio María (Gregorio XVIII): Després de la mort de Manuel Alonso Corral, va ser escollit en conclave el seu secretari d'Estat, el pare Sergio María. Ex militar espanyol, de Mula (Múrcia).
* Markus Josef Odermatt (Papa Pere III)

## Cinema

La història es va dur al cinema per Javier Palmero en el film Manuel y Clemente (1985).

## Escissions de l'Església Palmariana

Al llarg de la seva història s'han produït nombrosos abandonaments i escissions. Una de les primeres va ser l'"Orden de la Cruz Blanca"(Ordre de la Creu Blanca), liderada per Félix Arana, que en els anys 80 es va separar de l'organització palmariana i va estructurar la seua pròpia església.
Existeix també un grup format per bisbes de l'Església Catòlica Palmariana independents del grup del Palmar de Troya, ubicats a Archidona. Aquest grup rebutja Pere II i el consideren antipapa, ja que foren excomunicats i expulsats per causa d'uns suposats robatoris en la congregació.

## Referències

* 1 2 3 4 5 6 7 8 Pàgina 147 del llibre de Pepe Rodríguez Las sectas hoy y aquí, Tibidabo Ediciones, S.A., Barcelona, Colección: Conocer a tiempo, 1985, Depòsit legal: B-19.249-85, ISBN 84-86421-01-2
* 1 2 3 4 Pàgina 356 del llibre de Pepe Rodríguez El poder de las sectas, Ediciones B, S.A., Barcelona, 1997, Depósito legal: B-6.022-1997, ISBN 84-406-7205-5
* ↑ https://www.iglesiapalmariana.org/el-papa-pedro-iii-es/

## Enllaços externs

* Pàgina oficial - Iglesia Cristiana Palmariana
* Arxivat 2007-06-03 a Wayback Machine.
* Página de bisbes independents del Palmar de Troya a Archidona Arxivat 2007-04-01 a Wayback Machine.
* Clemente Domínguez, el 'Papa' de El Palmar de Troya
* El Palmar de Troya Arxivat 2006-11-07 a Wayback Machine.